د اوباما د حکومت لومړنۍ سل ورځې
په امریکا کې معمولاً د خلکو پام د نوي جمهور رئیس سلو لومړنیو ورځو ته وي چې جمهور رئیس په دغو ورځو کې څه اقدامات کوي.
په ١٩٣٣م کال کې هم امریکا سخت بحران حالت درلود چې جمهوريریاست فرانکلین روزویلت واک ته ورسېد. د بحران نه د وتلو لپاره هغه د خپلولومړنیو سلو ورځو لپاره یو پراخ مقننه پروگرام پیل کړ. اوس چې منتخب جمهوررئیس براک اوباما سپینه ماڼۍ گټلې او په جنوري کې به په کار پیل کوي، دملک له پارلمان سره به د خپل د کمپاین د ایجنډا او همدارنگه د هغو پالیسیوپه رڼا کې کار کوي چې د بوش له حکومت نه ور پاتې کیږي. اوباما یوه خبري کنفرانس ته وویل چې د خپل کار په پیل کې به له کانگرس نهوغواړي چې په عاجل ډول یو سلسله اقتصادی ستونزو ته د حل لار راوباسي. "یوله لومړنیو کارونو څخه داده چې د هغو خلکو کاري بیمه نوره هم توسعه وکړيچې په روان کمزوري اقتصادي حالت کې کار او روزگار نشي پیدا کولای. د عاجلېاقتصادي ودې هغه پلان چې له ډیر وخت نه یې د عملي کیدو کار ځنډېدلی دی. زهپه دې اړه د تیرو څو میاشتو انتخاباتي مبارزو په دوران کې غږېدلی یم اوباید اوس پلی شي. او موږ باید د هغو ستونزو چاره هم وکړو چې روان ماليبحران زموږ د ژوند پر نورو اقتصادي چارو هم ناوړه اغیزه کړې ده" ماهرینوايي، جمهور رئیس کولای شي چې کانگرس ته د خپلې کلنۍ وینا پر وخت یوهایجنډا جوړه کړي خو ددې حق نلري چې کانگرس ته امر وکړي چې دده د خوښېقوانین تصویب کړي. دلته په واشنگټن کې د هریټیج په نامه د تحقیقاتي مرکزکارپوه براین ډارلینگ وايي: "جمهور رئیس اصلاً هومره صلاحیت هم نلري چېخپله ټوله ایجنډا عملي کړي. کولای شي کانگرس ته ځینې پلانونه پیشنهاد کړي.دوی کولای شي له کانگرس نه وغواړي چې د مالي د راکمولو یا داسې نورو چارولپاره قوانین تصویب کړي. خو دا د کانگرس کار دی چې قانون جوړ کړي او تصویبیې کړي. او وروسته به د توشیح لپاره جمهور رئیس ته ورکول کیږي"